Ású mān ńtómba ósə, abóm dá yā évəgá óvug, ású mə́túnuŋa mə́ nə́ ǹkɔán ai m̀bɔ́n. Nálā ó nə mətúnuŋa mə́ ńdígán yā bátúnī ású évɔ́li ǹnə́m, ǹnám yā bádígī ású Ńtondôbə. 14Esoe məyɔ̌g yā étē yâyi bɔ étun ábóm dá yā évəgá wɔ̂n ású ńnóm nyag m̀bɔ́g, ábóm lálā yā évəgá wɔ̂n dzyá ású ńnóm ékə́lá, ábóm nyinǎ yā évəgá wɔ̂n ású mān ńtómbá ásə nálā ńgɔ̄ báyi kǎd və̄ mə̄túnuŋa mə́ ńdígán yā ngɔn, ngɔn anə́ ngɔn, ású ngɔn ésə yǎ á ḿbū. 15Á mə́túnuŋa mə́ ńdígán yā ńnomó etɔá bâyi bág Ńtondôbə ekə́lá, ású mə́túnuŋa mə́ ńsə́m, ḿbámāná ai esoe məyɔ̌g yā étē. 16Á ngɔn osú, ámǒs awômo ai nyinǎ yā á ngɔn ńgɔ̄ ó nə́ Páska Ǹtondôbə, 17ámōs áwômo ai tánā yā ngɔn tě ó nə amǒs ábóg. Bâyi dí bə́ḿbāŋála bə́ nə́ təge ai ekɔ̌g sāŋ á táŋ məlú zamgbál. 18Ámōs ósú, m̀fúfúb ékóán wâyi bɔɔban. Eki təge syé ésīé étúga. 19Myǎyi və́ Ńtondôbə míńnám yā bádígī á ndóan, bəyóm bə́ nyag bə́bɛ̄, elom zɔg m̀bɔ́g, bân míńtómbá zamgbál, ókala ésəb dzyá təge ai atɔ́n. 20Mətúnuŋǎ yā étē, mə́ tɔ̄á óvǔg yā bə́ kɔg ai m̀bɔ́n, məbóm mə́lɛ́ yā ngab awômo ású ńnóm nyag, məbóm mə́bɛ̄ yā ngab awômo ású élɔm zɔg, 21abóm dá yā ngab awômo ású mān ńtómbá ósə yǎ míńtōmbá zamgbál. 22Bayi tsíg ekə́lá dzyá anə́ mə̄túnuŋa ású míńsə́m, nə́ bə́ mína kpe ákə̌ŋ ésíngi miǹsə́m.